ଭୁବନେଶ୍ୱର, ଅଗଷ୍ଟ ୨ (ଲୋକାଲ ଓ୍ବାୟାର): ଗୋଟେ ସେଲ୍ଫି ନେବାର ଭାବନା ପ୍ରତିଦିନ ଆମ ଭିତରୁ ଅନେକଙ୍କ ମନକୁ ଆସିଥାଏ । ତେବେ ଏହି ଆଧୁନିକ ରୋଗ ସେଲଫାଇଟିସ ବେଶ କ୍ଷତି କରିଥାଏ ।
ଏମ୍ସ ଭୁବନେଶ୍ୱରର ୬ ଶହ ଛାତ୍ରଛାତ୍ରୀଙ୍କୁ ନେଇ ହୋଇଥିବା ଗବେଷଣାରୁ ଜଣାପଡିଛି ଯେ, ଅଧିକାଂଶ ଡାକ୍ତରୀ ଓ ନର୍ସିଂ ଛାତ୍ରଛାତ୍ରୀ ସେଲଫାଇଟିସ (ଏହା ଏକ ମାନସିକ ଅବସ୍ଥାକୁ ବୁଝାଏ ।
ପୀଡ଼ିତ ବ୍ୟକ୍ତି ସେଲ୍ଫି ନେବାକୁ ବାଧ୍ୟ ହୁଏ ଓ ସାମାଜିକ ଗଣମାଧ୍ୟମର ବିଭିନ୍ନ ପ୍ଲାଟଫର୍ମରେ ପୋଷ୍ଟ କରେ) ଭୋଗୁଛନ୍ତି ।
ଏମ୍ସ, ଭୁବନେଶ୍ୱରର ୩୮୪ ଡାକ୍ତରୀ ଛାତ୍ରଛାତ୍ରୀ ଓ ୨୧୧ ନର୍ସିଂ ଛାତ୍ରଛାତ୍ରୀଙ୍କୁ ନେଇ ଏହି ଗବେଷଣା ହୋଇଥିଲା । ପ୍ରାୟ ଏକ ପଞ୍ଚମାଂଶ ଛାତ୍ରଛାତ୍ରୀଙ୍କ ସେଲ୍ଫି ନେବାର ପ୍ରବଣତା ରହିଛି ।
ପ୍ରତି ୧୦ ଜଣଙ୍କ ମଧ୍ୟରୁ ଜଣେ ଭଲ ଫଟୋ ପାଇଁ ନିଜକୁ ବିପଜ୍ଜନକ ସ୍ଥିତିରେ ପକାଇଥାନ୍ତି ଓ ପ୍ରତି ୧୦୦ ଜଣଙ୍କ ମଧ୍ୟରୁ ଜଣେ ସେଲ୍ଫି ନେବା ବେଳେ ଆହତ ହୋଇଥାନ୍ତି ।
ଏହି ଗବେଷଣାଟି ଏପ୍ରିଲରୁ ଅଗଷ୍ଟ ୨୦୧୮ ମଧ୍ୟରେ ହୋଇଥିଲା । ନିକଟରେ ଅନ୍ତର୍ଜାତୀୟ ଜର୍ଣ୍ଣାଲ ବିଏମସି ପବ୍ଲିକ ହେଲଥରେ ଏହା ପ୍ରକାଶିତ ହୋଇଥିଲା ।
ଗବେଷଣାରେ ସାମିଲ ଛାତ୍ରଛାତ୍ରୀଙ୍କ ମଧ୍ୟରୁ ଅର୍ଦ୍ଧାଧିକ ବର୍ଡରଲାଇନରେ ଥିବା ବେଳେ ୧୮.୩ ପ୍ରତିଶତ ତୀବ୍ର ସେଲଫାଇଟିସ ଓ ୧.୩ % ଦୀର୍ଘଦିନ ଧରି ସେଲଫାଇଟିସ ପୀଡ଼ିତ ।
ଗବେଷଣାରେ ଭାଗ ନେଇଥିବା ୭୦ % ଛାତ୍ରଛାତ୍ରୀ ଦୈନିକ ସେଲଫି ନେଇଥାନ୍ତି ଓ ୪୦ % ସାମାଜିକ ଗଣମାଧ୍ୟମଗୁଡିକରେ ବାରମ୍ବାର ସେଲ୍ଫି ଶେୟାର କରିଥାନ୍ତି ।
ପ୍ରାୟ ୩୮.୪ % ଛାତ୍ରଛାତ୍ରୀ ଦିନକୁ ୧ରୁ ୩ ଥର ଓ ୧.୮ % ଦିନକୁ ତିନିଥର ସାମାଜିକ ଗଣମାଧ୍ୟମଗୁଡ଼ିକରେ ସେଲ୍ଫି ପୋଷ୍ଟ କରିଥାନ୍ତି ।
ସାମାଜିକ ଗଣମାଧ୍ୟମଗୁଡ଼ିକରେ ଲାଇକ୍, ଫଲୋ ଓ ସକରାତ୍ମକ ଟିପ୍ପଣୀ ପାଇବା ସେଲ୍ଫି ପୋଷ୍ଟ କରିବାର କାରଣ ।
ଏକାକୀତ୍ୱ, ଘରଠାରୁ ଦୂରେଇ ରହିବା ଓ ଅସୁରକ୍ଷିତ ମନେ କରୁଥିବା ଛାତ୍ରଛାତ୍ରୀ ଅଧିକ ସେଲ୍ଫି ପୋଷ୍ଟ କରିଥାନ୍ତି ବୋଲି ଏମ୍ସ ଗବେଷଣାରୁ ଜଡ୍ଡିଛି ।
୨୩ ବର୍ଷରୁ ଅଧିକ ପିଲାଙ୍କ ଅପେକ୍ଷା ୧୭ରୁ ୨୨ ବର୍ଷର ପିଲାଙ୍କ ମଧ୍ୟରେ ବିପଜ୍ଜନକ ସ୍ଥିତିରେ ସେଲ୍ଫି ନେବାର ପ୍ରବଣତା ଦେଖିବାକୁ ମିଳେ ।
ଝିଅଙ୍କ (୪.୪ ପ୍ରତିଶତ) ତୁଳନାରେ ପୁଅମାନେ (୧୪.୧ ପ୍ରତିଶତ) ବିପଜ୍ଜନକ ସେଲ୍ଫି ନେଇଥାନ୍ତି ।
ସେଲ୍ଫାଇଟିସରେ ପୀଡିତ ଅଧିକାଂଶ (୯୦.୯ ପ୍ରତିଶତ) ଦିନକୁ ୧ରୁ ୪ଟି ସେଲ୍ଫି ନେଉଥିବା ବେଳେ ୧.୨ ପ୍ରତିଶତ ଦିନରୁ ୮ରୁ ଅଧିକ ସେଲ୍ଫି ନେଇଥାନ୍ତି ।
ତେବେ ଗବେଷଣାଟି କେବଳ ଡାକ୍ତରୀ ଓ ନର୍ସିଂ ଛାତ୍ରଛାତ୍ରୀଙ୍କୁ ନେଇ କରା ଯାଇଥିବାରୁ ଏହା ସମସ୍ତଙ୍କ କ୍ଷେତ୍ରରେ ଲାଗୁ ବୋଲି କୁହା ଯାଇପାରିବ ନାହିଁ ।
ବିପଜ୍ଜନକ ସ୍ଥିତିରେ ସେଲ୍ଫି ନେବା ମୃତାହତ ହେବାର କାରଣ ପାଲଟିଛି ବୋଲି ପ୍ରମାଣିତ କରିବା ପାଇଁ ଏହି ଅନୁଧ୍ୟାନ ହୋଇଥିଲା ବୋଲି ସହ-ଗବେଷକ ଡା ବିକାଶ ଭାଟିଆ କହିଛନ୍ତି ।
ଆଗାମୀ ଦିନରେ ଡାକ୍ତର ଓ ନର୍ସ ହେବାକୁ ଯାଉଥିବା ଛାତ୍ରଛାତ୍ରୀ ମଧ୍ୟ ଏହି ବିପଜ୍ଜନକ ଅଭ୍ୟାସରୁ ମୁକ୍ତ ନୁହନ୍ତି ।
ଏହାକୁ ନିରୁତ୍ସାହିତ କରାଯିବା ଉଚିତ । ସେଲ୍ଫି ଜୋନ୍ ଭଳି ନୋ-ସେଲ୍ଫି ଜୋନ୍ ରହିବା ଉଚିତ ବୋଲି ମୋର ବ୍ୟକ୍ତିଗତ ମତ ବୋଲି ସେ କହିଛନ୍ତି ।
୧. ଗବେଷଣାରୁ ମିଳିଥିବା ତଥ୍ୟ ଅନୁଯାୟୀ ସମୁଦାୟ ୬ଶହ ଡାକ୍ତରୀ/ନର୍ସିଂ ଛାତ୍ରଛାତ୍ରୀଙ୍କ ମଧ୍ୟରୁ ଦୁଇ ତୃତୀୟାଂଶ ସେଲ୍ଫି ନେଇଥାନ୍ତି ।
୨.ଏକ ପଞ୍ଚମାଂଶ ଛାତ୍ରଛାତ୍ରୀ ସେଲଫାଇଟିସ (ସେଲ୍ଫି ପ୍ରବଣତା)ରେ ପୀଡିତ ।
୩.ଗବେଷଣାରେ ଭାଗ ନେଇଥିବା ଅର୍ଦ୍ଧାଧିକ ଛାତ୍ରଛାତ୍ରୀ ଏହି ରୋଗର ବର୍ଡରଲାଇନରେ ଥିବା ବେଳେ ୧.୩ ପ୍ରତିଶତ ଦୀର୍ଘଦିନ ଧରି ଓ ୧୮.୩ ପ୍ରତିଶତ ତୀବ୍ର ସେଲଫାଇଟିସରେ ପୀଡ଼ିତ ।
୪.ପ୍ରତି ୧୦ ଜଣଙ୍କ ମଧ୍ୟରେ ଜଣେ ବିପଜ୍ଜନକ ସ୍ଥିତିରେ ସେଲ୍ଫି ନେଇଥାନ୍ତି ।
୫.ପ୍ରତି ୧୦୦ ଜଣଙ୍କ ମଧ୍ୟରୁ ଜଣେ ସେଲ୍ଫି ନେବାବେଳେ ଆହତ ହୋଇଥାନ୍ତି ।
୬.୭୮.୬ ପ୍ରତିଶତ ଦୈନିକ ସେଲ୍ଫି ନିଅନ୍ତି, ୧୫.୫ ପ୍ରତିଶତ ସପ୍ତାହକୁ ଥରେ ସେଲ୍ଫି ଓ ୫.୯ ପ୍ରତିଶତ ବିଶେଷ ପରିସ୍ଥିତିରେ ସେଲ୍ଫି ନିଅନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
